Jon Appleton

Jon Howard Appleton (4. tammikuuta 1939 – 30. tammikuuta 2022) oli yhdysvaltalainen säveltäjä.AllMusic: Jon Appleton Hän opetti Dartmouth Collegessa, Ruotsissa, Moskovassa, Massachusetts Institute of Technologyssa ja Keion yliopistossa (Tokio). Hän oli mukana kehittämässä Synclavier-soitinta. Vuonna 2003 hän sai Yhdysvaltain elektroakustisen musiikin seuran palkinnon elinaikaisista saavutuksista.Dartmouth College Library: Jon Appleton -- Selected Compositions (1959-2006)

Elektroakustisten teosten lisäksi Appleton sävelsi myös muun muassa piano- ja kamarimusiikkia. Hänen teoksiaan esitettiin eri puolilla maailmaa, ja hän toimi myös kirjailijana. Hänen kirjallisten julkaisujensa joukossa on Twenty-First Century Musical Instruments: Hardware and Software (1989). Hän myös toimitti Ronald Pereran kanssa julkaisun The Development and Practice of Electronic Music (1975) ja kirjoitti esipuheen Barry Schraderin kirjaan Introduction to Electroacoustic Music (1982).The Living Composers Project: Jon Appleton

 Lähteet 

Luokka:Yhdysvaltalaiset säveltäjät
Luokka:Vuonna 1939 syntyneet
Luokka:Vuonna 2022 kuolleet